Risto Ojanperä

Risto Ojanperä (s. 8. tammikuuta 1965 Alajärvi) on entinen suomalainen pesäpalloilija. Hän toimii Alajärven Ankkureiden pelinjohtajana ja toimii myös Suomen Pesäpalloliiton koulutus- ja valmennuspäällikkönä. Ojanperä on toiminut myös Ruutu Urheilun pesäpallolähetysten asiantuntijakommentaattorina.https://yle.fi/urheilu/3-11339493

 Peliura 
Ojanperä on pelannut omalla peliurallaan Superpesiksessä kausina 1989 ja 1990, jolloin hän pelasi Seinäjoen Maila-Jussien joukkueessa. Kahden pääsarjakauden jälkeen Ojanperä siirtyi Ykköspesikseen nostamaan Riihimäen Pallonlyöjiä pääsarjaan.http://www.slu.fi/lum/15_07/nimitykset_ja_tunnustukset/risto_ojanpera_pesapalloliiton_k/

 Pelinjohtaja-ura 
Ojanperä aloitti pelinjohtajaurana kaudella 1994 kun hän aloitti Nurmon Jymyn pelinjohtajana Ykköspesiksessä. Ojanperä johti peliä Nurmossa kahden kauden ajan jonka jälkeen hän siirtyi Seinäjoelle kaksoisvirkaa Maila-Jussien A-poikien Superpesiksen pelinjohtajaksi ja naisten Ykköspesiksen pelinjohtajaksi. Kahden kauden jälkeen Ojanperä siirtyi Alajärven Ankkureiden pelinjohtajaksi kausiksi 1998 ja 1999.

Kausina 2000 ja 2001 Ojanperä toimi naisten Superpesis-joukkueen Peräseinäjoen Toiveen pelinjohtajana ja siirtyi kaudeksi 2002 samassa sarjassa pelanneen Kirittärien pelinjohtajaksi. Kaudella 2003 Ojanperä palasi Etelä-Pohjanmaalle Koskenkorvan Urheilijoiden pelinjohtajaksi. Hän sai kuitenkin potkut kesken kauden 2004.IS Veikkaaja 19/2010 s. 28-30 
Kaudeksi 2005 Ojanperä palasi takaisin Peräseinäjoelle tällä kertaa fuusioseura Petojussien pelinjohtajaksi. Ojanperä jatkoi virassa vuoteen 2007, jonka jälkeen hän jätti tehtävät. Ojanperä siirtyi Pesäpalloliiton koulutus- ja valmennuspäälliköksi 15. marraskuuta 2007 alkaen. Kaudella 2008 Ojanperä teki puolen kauden mittaisen paluun pelinjohtajaksi Vimpelin Vetoon kesken kauden erotetun Matti Iivarisen tilalle. Kauden jälkeen Ojanperä kuitenkin piti välivuoden, jatkaen tehtävässä jälleen kaudella 2010. Ojanperä toimi Vimpelin Vedon pelinjohtajana 2010–2013. Syyskuussa 2013 hänen uutisoitiin siirtyvän 2+1-vuotisella sopimuksella naisten Superpesis-joukkue Porin Pesäkarhujen pelinjohtajaksi.http://www.iltasanomat.fi/pesapallo/art-1288603656424.html  Kesken kauden 2018 Ojanperä palasi Ankkureiden pelijohtajaksi.https://www.iltalehti.fi/pesapallo/201806112201006196_br.shtml

 Saavutukset 
 Pelinjohtajana 
 1 miesten SM-kulta: 2010
 1 miesten SM-pronssi: 2003
 2 naisten SM-hopeaa: 2002, 2007
 Miesten Superpesiksen vuoden pelinjohtaja: 2010 http://www.pesis.fi/pesapalloliitto/historia/parhaat-pelaajat-kausittain/vuoden_pelinjohtajat/ 
 Naisten Superpesiksen vuoden pelinjohtaja: 2000 
 Tyttöjen Superpesiksen vuoden pelinjohtaja: 1996

 Lähteet 

Luokka:Suomalaiset pesäpalloilijat
Luokka:Pesäpallon pelinjohtajat
Luokka:Vuonna 1965 syntyneet
Luokka:Elävät henkilöt